גלעד אברמוב

גלעד אברמוב (נולד ב-30 במרץ 2000) הוא כדורגלן ישראלי המשחק בעמדת הקשר בגבאלה מליגת העל האזרית.

קריירת מועדונים 
אברמוב נולד בחדרה שבישראל. גדל בקבוצות הילדים והנערים של בית"ר טוברוק נתניה, ממנה עבר לקבוצת הנוער של בית"ר ירושלים וכעבור כשנה הצטרף לזו של הפועל חדרה. 

ב-14 במרץ 2019 ערך אברמוב את הופעת הבכורה שלו בקבוצה הבוגרת של הפועל חדרה, בהפסד 2–3 לבני יהודה תל אביב במסגרת עונת 2018/2019 בליגת העל. עד לתום עונה זו ערך אברמוב שתי הופעות ליגה נוספות במדי המועדון.

ב-3 ביוני 2020 הבקיע אברמוב את שער הבכורה שלו במדי הפועל חדרה, שער בתוספת הזמן בתיקו 2–2 מול סקציה נס ציונה במסגרת עונת 2019/2020 בליגת העל. בעונה זו ערך אברמוב 18 הופעות ליגה והבקיע שער אחד. בעונת 2020/2021 ערך אברמוב 23 הופעות ליגה, בהן הבקיע שלושה שערים.

ב-4 ביולי 2023 חתם לשתי עונות בגבאלה מליגת העל של אזרבייג'ן.

נבחרות ישראל 
בשנים 2015–2016 שיחק בנבחרות הנערים של ישראל עד גיל 16 ועד גיל 17.

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני הפועל חדרה
חדרה: כדורגלנים
ישראלים שנולדו ב-2000